b'\n_START_ARTICLE_\nErymneos\n_START_PARAGRAPH_\nErymneos (100-luku eaa.) oli antiikin kreikkalainen peripateettiseen koulukuntaan kuulunut filosofi. H\xc3\xa4net tunnetaan l\xc3\xa4hes pelk\xc3\xa4st\xc3\xa4\xc3\xa4n Athenaioksen maininnasta h\xc3\xa4nen teoksessaan Deipnosofistai._NEWLINE_Erymneos toimi peripateettisen koulun johdossa Diodoros Tyroslaisen j\xc3\xa4lkeen eli noin vuonna 110 eaa. Erymneoksen teoksista tai omasta ajattelusta ei tiedet\xc3\xa4 mit\xc3\xa4\xc3\xa4n; h\xc3\xa4nen aikanaan koulukunta ei kuitenkaan tuonut en\xc3\xa4\xc3\xa4 merkitt\xc3\xa4v\xc3\xa4\xc3\xa4 lis\xc3\xa4panosta filosofiaan, ja siin\xc3\xa4 esiintyi taipumusta eklektismiin. Erymneoksen j\xc3\xa4lkeen koulun johdossa arvelleen toimineen kaksi henkil\xc3\xb6\xc3\xa4, joiden nimi\xc3\xa4 ei tiedet\xc3\xa4. Seuraavaksi koulun johtajista tunnetaan Andronikos Rhodoslainen noin vuonna 40 eaa.'